U školi smo organizirali  radionica za učenike te smo  kreativnim i inovativnim metodama poticali djece na čitanje, kritičko razmišljanje i vlastito istraživanje  tradicionalnih dječjih priča, koje su vrijedan dio kulturne baštine.

 Učiteljica Marija Šarac:

30.1.2019. - Motivacijski sat za učenike 1.,2. i 3 r.

- djeci sam ispričala bajke našeg mjesta koje nemamo nigdje zapisane nego su se prenosile usmenom predajom. Ispričala sam im bajku o Crnom ovnu i Vilama u Crvenim (Poljičkim ) stinama. Motivirala sam ih na pisanje svoje bajke u kojima će se pojaviti likovi iz naših bajki, pa su vrlo aktivno prionuli pisanju a neki već tada bogato ilustrirali.

 1. 2.2019. - Motivacijski sat za učenike 4.,5. i 6. razreda

- djeci sam ispričala bajke našeg mjesta, objasnila kako ih nemamo nigdje zapisane i kako ih znam po usmenoj predaji, iz priča s komina (gdje se nekad, uz vatru, odvijao sav obiteljski život i druženje). Ispričala sam 3 bajke: Crni ovan, Crvene (Poljičke) stine i Ni u drvo ni u kamen. Dala sam uputu za samostalno pisanje bajke ali ne ove koju sam ja kazivala nego svoje bajke sa ovim likovima. Djeca su se vrlo motivirano dala u pisanje. Nakon čitanja njihovih uradaka bilo je dosta uspješnih i maštovitih radova.

EDUKATIVNI IZLET

Učenici 1. e, d i f razreda 25. ožujka 2019. u pratnji učiteljica Anite Mimice, Gordane Jerić i Marije Kalajžić posjetili su PŠ Kučiće. Djelatnici i učenici škole su nas proveli prostorijama u kojima rade i uče. Put nas je dalje odveo na mjesto prekrasnog pogleda na crvene poljičke stine. Učiteljica Marija Šarac nam je ispričala bajku o Crnom ovnu i Vilama u Crvenim (Poljičkim) stinama. Uz žamor rijeke Cetine i zanimljivo pripovijedanje bajki djeca su uživala. Povratkom u učionice PŠ Kučiće učenici prvih razreda ilustrirali su likove iz bajki. Radovima smo ukrasili naše razredne panoe. 10. travnja 2019. Učenici 1. f razreda na satu hrvatskog jezika, prisjećajući se bajke o Vilama u Crvenim (Poljičkim) stinama crtali su strip popraćen tekstom u oblačićima. Učenici su bili vrlo aktivni, a radovi maštoviti.

Učiteljica Đeni Žuljević:

Tijekom veljače 2019.  Iz Prirode i društva obrađivala sam cjelinu „ Iz prošlosti domovine Hrvatske“. Da bi učenike što više motivirala za učenje hrvatske povijesti  na satovima obrade pričala sam im razne priče i legende o dolasku Hrvata na današnje prostore i njihovim knezovima i kraljevima, te borbi Hrvata za svoje pismo, jezik i slobodu. Upoznali su se sa Glagoljicom, starim hrvatskim pismom čija su slova slikali na satu likovne kulture (1.2.)

Među raznim legendama koje sam im pričala našle su se i dvije iz našeg užeg zavičaja legenda o Mili Gojsalić i  Kati Bobetić, poljičkim junakinjama koje su odigrale značajne uloge u doba boravka Turaka na našim prostorima.

                                                                                                          Bernarda Klarić, Marina Fistanić